cyanic-selkie/wikianc huggingface dataset:
กรชิต บุญสถิต์ภักดี
ชีวิตช่วงแรกและก่อนเดบิวต์
กรชิต เกิดเมื่อวันที่ 11 กรกฎาคม พ.ศ. 2542 ที่กรุงเทพมหานคร ประเทศไทย เขาเป็นนักศึกษาที่มหาวิทยาลัยอัสสัมชัญหรือที่รู้จักกันในนาม ABAC กำลังศึกษาอยู่ที่คณะบริหารธุรกิจอยู่ในรายชื่อเกียรตินิยม ในสมัยเป็นนักศึกษา เขาอยู่ในทีมว่ายน้ำและวอลเลย์บอล รวมทั้งเก่งด้านการยิงธนู นอกจากภาษาแม่ที่เป็นภาษาไทยแล้ว เขายังพูดภาษาอังกฤษได้ด้วย ขณะที่เรียนเพื่อรับทุน นั่นคือเหตุผลที่เขาเป็นครูอาสาสมัครและสอนภาษาอังกฤษให้กับคนหนุ่มสาวจากพื้นที่ห่างไกลในประเทศของเขา เขาสามารถพูดภาษาญี่ปุ่นได้ในขณะที่เขาเรียนมา 3 ปี และในปี 2020 เขาเรียนภาษาจีนเป็นเวลา 3 เดือน จากนั้นในปี 2021 เขาได้บินไปประเทศจีนเพื่อเข้าร่วมใน Produce Camp 2021
เมืองเสมา
โบราณสถานหมายเลข 7
โบราณสถานหมายเลข 7 อาจเป็นอาคารทรงปราสาทแบบอินเดียใต้ในวัฒนธรรมทวารวดี  มีลักษณะคล้ายคลึงกับโบราณสถานบ้านจาเละ หมายเลข 3 ที่เมืองยะรัง จังหวัดปัตตานี
กรชิต บุญสถิต์ภักดี
ชีวิตช่วงแรกและก่อนเดบิวต์
ในปี 2560 เขาได้คัดเลือกรายการ The band Thailand ซีซั่น 2 แสดงเพลง All of Me โดย John Legend
เมืองเสมา
โบราณสถานหมายเลข 8
โบราณสถานหมายเลข 8 มีแผนผังรูปวงกลม ขนาดเส้นผ่านศูนย์กลาง 7.70 เมตร สภาพชำรุดเหลือเพียงส่วนฐาน สูงประมาณ 0.50 เมตร สันนิษฐานว่าสร้างขึ้นราวพุทธศตวรรษที่ 12-15
สันนิษฐานว่าโบราณสถานหมายเลข 8 คงเป็นเจดีย์ทรงกลม ลักษณะแผนผังคล้ายกับเจดีย์ฐานกลมที่เมืองคูบัว จังหวัดราชบุรี
โบราณสถานหมายเลข 9
โบราณสถานหมายเลข 9 มีแผนผังรูปสี่เหลี่ยมผืนผ้า ขนาด 4.10 x 8.10 เมตร สภาพชำรุดเหลือเพียงส่วนฐาน สูงประมาณ 0.70 เมตร มีทางเข้า-ออกด้านทิศใต้ สันนิษฐานว่าสร้างขึ้นราวพุทธศตวรรษที่ 12-15
กรชิต บุญสถิต์ภักดี
2019–ปัจจุบัน: การแสดงเดบิวต์ OXQ และ INTO1
ในเดือนพฤศจิกายนของปีเดียวกัน เขาได้เปิดเผยว่าเขากลายเป็นเด็กฝึกของ Insight Entertainment ยืนยันการออกจาก Motive Village และวงดนตรี
เมืองเสมา
โบราณสถานหมายเลข 9
ก่อด้วยอิฐก้อนใหญ่มีแกลบข้าวปน เป็นอิฐแบบที่ใช้ในวัฒนธรรมทวารวดี ก่อซ้อนขึ้นมาโดยไม่สอปูนแล้วฉาบปูนปิดผนัง ก่อเป็นผนังอาคารรูปสี่เหลี่ยมผืนผ้า หนาประมาณ 0.70 เมตร ล้อมรอบแกนกลางที่ถมทรายและก้อนหินสีม่วงขนาดเล็ก
กรชิต บุญสถิต์ภักดี
2019–ปัจจุบัน: การแสดงเดบิวต์ OXQ และ INTO1
ในเดือนมกราคม พ.ศ. 2564 เขาประกาศว่าเขาจะไม่แสดงต่อใน "2 Moons 3" 2 เดือนต่อมา บริษัทยืนยันว่าไม่มีนักแสดงดั้งเดิมจากซีรีส์นี้จะกลับมาเล่นเป็นตัวละครหลักอีกครั้ง
เมืองเสมา
โบราณสถานหมายเลข 9
สันนิษฐานว่าโบราณสถานหมายเลข 9 คงเป็นศาสนสถานประเภทวิหาร ลักษณะแผนผังคล้ายกับซากวิหารที่เมืองคูบัว จังหวัดราชบุรี
กรชิต บุญสถิต์ภักดี
2019–ปัจจุบัน: การแสดงเดบิวต์ OXQ และ INTO1
นอกจากนี้เขายังแจ้งด้วยว่าเขาจะกลายเป็นผู้เข้าแข่งขันในรายการเซอร์ไวเวอร์ของจีน Produce Camp 2021 ในขณะที่เป็นตัวแทนของ Insight Entertainment เขาอยู่ในอันดับที่ 5 ยืนยันการเดบิวต์ในฐานะหนึ่งในสมาชิกของ INTO1
เมืองเสมา
พระนอน วัดธรรมจักรเสมาราม
พระนอน วัดธรรมจักรเสมาราม เป็นพระนอนหินทรายที่มีขนาดใหญ่ที่พบในประเทศไทย สร้างด้วยก้อนหินทรายแดงขนาดใหญ่หลายก้อนประกอบกันขึ้นตามแนวทิศเหนือใต้ มีการสลักหินทรายให้เป็นรูปทรงพระนอน สภาพโดยรวมชำรุด ความยาวตลอดองค์พระนอนประมาณ 13.3 เมตร สูง 2.8 เมตร นอนตะแคงขวา พระเศียรหันไปทางทิศใต้ ผินพระพักตร์ไปทางทิศตะวันออก
กรชิต บุญสถิต์ภักดี
2019–ปัจจุบัน: การแสดงเดบิวต์ OXQ และ INTO1
กรชิตได้ประกาศจบการศึกษา​จากวง​ INTO1​ และการดูแลภายใต้สังกัด​ Wajijiwa Entertainment ในเวลาเที่ยงคืนของ​วันที่​ 24​ เมษายน​ 2566
เมืองเสมา
พระนอน วัดธรรมจักรเสมาราม
ส่วนพระพักตร์ประกอบด้วยด้วยหินทรายสี่แผ่นซ้อนกัน พระพักตร์ค่อนข้างเหลี่ยม พระขนงสลักเป็นสันนูนต่อกันเป็นปีกกา พระเนตรเหลือบต่ำลง พระนาสิกค่อนข้างกว้าง มุมพระโอษฐ์ชี้ขึ้นแย้มพระสรวล พระศกขมวดเป็นก้นหอยสภาพแตกชำรุด ด้านหลังพระเศียรสลักโกลนไว้อย่างคร่าวๆ มีเฉพาะพระหัตถ์ที่รองรับพระเศียร ส่วนพระศอเป็นหินกลม เส้นผ่าศูนย์กลาง 90 เซนติเมตร พระวรกายประกอบด้วยหินทรายขนาดใหญ่ยาวตลอดเป็นแผ่นเดียวกัน (ปัจจุบันมีการคลุมผ้าคลุมส่วนพระวรกาย) ส่วนพระนาภีลงมาถึงข้อพระบาทแตกหักชำรุดส่วนพระบาททั้งสองข้างชิดติดเสมอกัน มีสภาพดีเป็นรูปพระบาทและฝ่าพระบาทชัดเจน มีการก่อแท่นอิฐหนุนส่วนพระขนององค์พระ รูปแบบศิลปะของพระพุทธไสยาสน์นี้คงได้รับอิทธิพลของศิลปะแบบทวารวดีปะปนกับศิลปะพื้นเมือง อายุราวพุทธศตวรรษที่ 15
กรชิต บุญสถิต์ภักดี
แหล่งข้อมูลอื่น
1999
เมืองเสมา
พระนอน วัดธรรมจักรเสมาราม
บัณฑิต ลิ่วชัยชาญ และคณะ กล่าวว่าคติการสร้างพระพุทธไสยาสน์ของเมืองเสมานี้ เหมือนกับพระพุทธไสยาสน์เมืองโปโลนนารุวะ กล่าวคือ หันพระเศียรไปทางทิศใต้ และสร้างพระพุทธไสยาสน์ภายในคันธกุฎีที่เป็นอาคารแคบ
โบราณวัตถุที่ค้นพบภายในบริเวณพระนอนที่สำคัญ คือ ธรรมจักรหินทรายหรือเสมาธรรมจักร พบอยู่เบื้องหน้าพระพักตร์พระพุทธไสยาสน์ ขนาดเส้นผ่าศูนย์กลาง 1.2 เมตร เส้นผ่าศูนย์กลางดุมล้อ 31 เซนติเมตร เป็นธรรมจักรแบบทึบ แกะสลักเป็นรูปสี่กงล้อ ตอนล่างของธรรมจักรมีลายสลักหน้ากาลหรือพนัสบดี ลักษณะทางศิลปกรรมเทียบได้กับธรรมจักรที่พบจากเมืองนครปฐม น่าจะสร้างขึ้นในเวลาเดียวกับพระพุทธไสยาสน์และเมืองเสมา
การขุดแต่งของกรมศิลปากรยังพบหลักฐานเพิ่มเติมคือกวางหมอบและเสาเสมาธรรมจักร อาจแสดงให้เห็นว่าแต่เดิมเสมาธรรมจักรชิ้นนี้คงตั้งอยู่บนหัวเสา มีกวางหมอบอยู่ด้านหน้า และวางอยู่ด้านหน้าพระนอน
การศึกษา
เมืองเสมาเป็นเมืองโบราณขนาดใหญ่ ได้รับการกล่าวถึงในผู้สนใจโบราณคดีทั้งไทยและต่างชาติ โดยมีการกล่าวถึงครั้งแรกในรัชสมัยพระบาทสมเด็จพระจุลจอมเกล้าเจ้าอยู่หัว ดังนี้ คือในปี พ.ศ. 2428 นักสำรวจชาวฝรั่งเศส เอเตียน แอมอนิเยร์ ได้เข้ามาสำรวจทางโบราณคดีในประเทศไทย โดยบันทึกไว้ว่า "เมืองเสมาเป็นเมืองในสมัยอาณาจักรเขมรโบราณ มีแผนผังเป็นรูปสี่เหลี่ยมผืนผ้า"
ต่อมาในปี พ.ศ. 2472 เมื่อครั้งสมเด็จพระเจ้าบรมวงศ์เธอ กรมพระยาดำรงราชานุภาพ เสด็จประพาสหัวเมืองมณฑลอีสาน ได้ทรงสันนิษฐานเกี่ยวกับเมืองโบราณในเขตอำเภอสูงเนินไว้ว่า "เป็นที่ตั้งของเมืองนครราชสีมาเก่า โดยมีเมืองสองเมืองตั้งอยู่ใกล้กันคือ เมืองเสมา ซึ่งอยู่ทางฝั่งด้านทิศเหนือของลำตะคอง และเมืองโครามะประที่ตั้งอยู่ทางฝั่งทิศใต้ของ ลำตะคอง ห่างกันประมาณ 3 - 4 กิโลเมตร ต่อมาในสมัยอยุธยาตอนปลาย สมัยสมเด็จพระนารายณ์ จึงได้ย้ายเมืองมาตั้งอยู่ในบริเวณตัวจังหวัดนครราชสีมาในปัจจุบันพร้อมกับ นำชื่อเมืองทั้งสองคือเมืองเสมา และเมืองโครามะปุระหรือโคราชมารวมกันเป็นชื่อเมืองใหม่ นามว่า นครราชสีมา​"
ในปี พ.ศ. 2479 กรมศิลปากรได้ประกาศขึ้นทะเบียนโบราณสถานเนื้อที่ประมาณ 2,475 ไร่ ต่อมาในปี พ.ศ. 2533 หน่วยศิลปากรที่ 6 การสำรวจเพื่อทำผังและปักหมุดเขตโบราณสถานเมืองเสมา พร้อมกับได้ทำการขุดหลุมทดสอบทางโบราณคดี ขนาด 3 x 3 เมตร เพื่อศึกษาลำดับการอยู่อาศัยของมนุษย์และยุคสมัย จำนวน 1 หลุม ในบริเวณเมืองชั้นในทางทิศตะวันตกเฉียงใต้ของเมือง และในปี พ.ศ. 2542 สำนักงานโบราณคดีและพิพิธภัณฑสถานแห่งชาติที่ 9 นครราชสีมา ได้ทำการขุดแต่งเสริมความมั่นคงโบราณสถาน จำนวน 9 หลังภายในเมืองเสมา ระหว่างเดือนมิถุนายน–กันยายน 2542
สุจิตต์ วงษ์เทศ ได้เชื่อว่าเมืองเสมาคือเมืองราดของพ่อขุนผาเมือง โดยได้กล่าวว่า "อย่างเมืองเสมา เมืองราดของพ่อขุนผาเมืองในจารึกสุโขทัย ส่วนสูงเนินคือ เมืองโคราชเก่า..."
พัฒนาการด้านวัฒนธรรม
ผลการศึกษาหลักฐานทางโบราณคดีที่เมืองเสมาได้ข้อสรุปว่า ชุมชนโบราณแห่งนี้มีการอยู่อาศัยต่อเนื่องมาตั้งแต่สมัยแรกเริ่มประวัติศาสตร์ และมีความสัมพันธ์ทางวัฒนธรรมกับชุมชนโบราณในภูมิภาคอื่น โดยสามารถแบ่งพัฒนาการทางวัฒนธรรมของเมืองเสมาได้เป็น 3 ระยะดังนี้
ระยะที่ 1 : พุทธศตวรรษที่ 10-11
พบหลักฐานว่ามีชุมชนเข้ามาตั้งถิ่นฐานเริ่มแรก โดยเป็นชุมชนที่มีพัฒนาการทางวัฒนธรรมสืบต่อมาจากชุมชนในวัฒนธรรมสมัยก่อนประวัติศาสตร์ตอนปลายที่อาศัยอยู่บริเวณลุ่มแม่น้ำมูล หลักฐานทางโบราณคดีสำคัญที่แสดงถึงวัฒนธรรมที่สัมพันธ์กับชุมชนโบราณร่วมสมัยบริเวณลุ่มแม่น้ำมูลและชุมชนโบราณบริเวณลุ่มแม่น้ำเจ้าพระยา และลุ่มแม่น้ำลพบุรี-ป่าสัก ได้แก่ ภาชนะดินเผาแบบสีดำขัดมันหรือแบบพิมายดำ ซึ่งเป็นรูปแบบภาชนะดินเผาที่พบแพร่หลายในชุมชนโบราณบริเวณลุ่มแม่น้ำมูลตอนบนและพบการแพร่กระจายไปยังชุมชนบริเวณลุ่มแม่น้ำเจ้าพระยา และลุ่มแม่น้ำลพบุรี-ป่าสัก, ภาชนะดินเผาแบบร้อยเอ็ด ซึ่งเป็นภาชนะดินเผาที่พบหนาแน่นบริเวณตอนกลางของแม่น้ำมูล
ระยะที่ 2 : พุทธศตวรรษที่ 12-15
เป็นช่วงที่ชุมชนมีการอยู่อาศัยอย่างหนาแน่น มีหลักฐานแสดงถึงการรับอิทธิพลวัฒนธรรมทวารวดีจากภาคกลางอย่างเด่นชัด คือ การนับถือศาสนาพุทธ (คือ นิกายเถรวาทและมหายาน) ในช่วงเวลานี้ชุมชนได้สร้างศาสนสถานและศาสนวัตถุเนื่องในศาสนาพุทธขึ้นทั้งภายในเมืองชั้นในและชั้นนอก ได้แก่ เจดีย์, วิหาร, ใบเสมาหินทราย, พระพุทธรูป, และธรรมจักรศิลา ซึ่งเป็นรูปแบบศิลปกรรมที่ได้รับอิทธิพลศิลปะทวารวดีผสมศิลปะพื้นเมือง ส่วนหลักฐานโบราณคดีอื่นที่สำคัญ อาทิ หม้อน้ำมีพวย ซึ่งเป็นรูปแบบที่เหมือนกับที่พบในชุมชนโบราณสมัยทวารวดีในภาคกลางของประเทศไทย, ลูกปัดแก้วสีเดียว, ตะคันดินเผา เบี้ยดินเผา, หม้อมีสัน เป็นต้น
ระยะที่ 3 : พุทธศตวรรษที่ 15-18
ชุมชนโบราณแห่งนี้ได้รับอิทธิพลวัฒนธรรมเขมรเข้ามาผสมผสานกับวัฒนธรรมทวารวดี เนื่องจากพบหลักฐานของสถาปัตยกรรมและประติมากรรมในวัฒนธรรมร่วมแบบเขมร และมีร่องรอยการปรับเปลี่ยนพุทธสถานเป็นเทวสถาน ซึ่งเป็นหลักฐานที่แสดงว่าศาสนาพราหมณ์เริ่มเข้ามามีบทบาทแทนที่ศาสนาพุทธ สอดคล้องกับหลักฐานศิลาจารึกที่พบในเมืองเสมา นอกจากนี้ยังปรากฏรูปแบบภาชนะดินเผาแบบเขมรหรือเครื่องเคลือบแบบเขมรแทนที่ภาชนะดินเผาในวัฒนธรรมทวารวดีซึ่งเป็นรูปแบบภาชนะดินเผาที่พบแพร่หลายในชุมชนโบราณที่ได้รับอิทธิพลวัฒนธรรมเขมรทั้งในภาคตะวันออกเฉียงเหนือและภาคกลางของประเทศไทย ในช่วงเวลานี้มีการขยายชุมชนขึ้นไปทางทิศเหนือของเมืองชั้นในและมีการขุดคูน้ำรูปสี่เหลี่ยมขึ้นในส่วนของเมืองที่ขยายออกไป หลักฐานที่แสดงถึงการติดต่อสัมพันธ์กับชุมชนโบราณนอกภูมิภาคที่พบในช่วงเวลานี้ คือ เครื่องถ้วยจีนสมัยราชวงศ์ซ่งและหยวน หลังจากพุทธศตวรรษที่ 18 เป็นต้นไป เมืองเสมาจึงถูกทิ้งร้าง
เรเน เอลิเซ โกลด์สเบอร์รี
เรเน เอลิเซ โกลด์สเบอร์รี (Renée Elise Goldsberry; เกิด 2 มกราคม พ.ศ. 2514) เป็นนักแสดง} นักร้อง และนักแต่งเพลงชาวอเมริกัน เป็นที่รู้จักจากการรับบท แองเจลิกา ชูย์เลอร์ในละครเพลงบรอดเวย์เรื่องแฮมิลตัน ซึ่งเธอได้รับรางวัลโทนี่อวอร์ดสาขานักแสดงนำหญิงยอดเยี่ยมในละครเพลงในปี พ.ศ. 2559 ผลงานบรอดเวย์อื่น ๆ ของเธอ ได้แก่ Nettie Harris ในบรอดเวย์ต้นฉบับเรื่อง เดอะคัลเลอร์เพอร์เพิล และ Mimi Marquez ในเรื่อง เรนท์ เธอแสดงบทบาททางโทรทัศน์ได้แก่ เจนีวา ไพน์ ในเรื่อง ศรีภริยา, และ อีวาเจไลน์วิลเลียมสัน ในเรื่อง วันไลฟ์ทูลีฟ ซึ่งเธอได้รับการเสนอชื่อเข้าชิงรางวัล Daytime Emmy Award สองครั้งในสาขานักแสดงสมทบหญิงยอดเยี่ยมในละครดราม่า
วัดเกาะใหญ่ (จังหวัดสมุทรสงคราม)
วัดเกาะใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลองและคลองบางน้อย ในตำบลกระดังงา อำเภอบางคนที จังหวัดสมุทรสงคราม
วัดเกาะใหญ่สร้างเมื่อ พ.ศ. 2285 ไม่ทราบว่าใครเป็นผู้สร้าง ได้รับการบูรณปฏิสังขรณ์มาโดยตลอดโดยเจ้าอาวาสทุกรูปที่รับทอดต่อ ๆ กันมาทั้งสร้างใหม่และบูรณปฏิสังขรณ์ โดยเฉพาะในสมัยพระครูเลี้ยง จนทโชโต ท่านได้ปฏิสังขรณ์และสร้างถาวรวัตถุต่าง ๆ เช่น อุโบสถ หอสวดมนต์ ศาลาการเปรียญ หอฉัน หอระฆัง โรงเรียนหัตถกรรม โรงเรียนประถมศึกษา ศาลาท่าน้ำ ตลอดจนถนนคอนกรีต วัดเกาะใหญ่ได้รับพระราชทานวิสุงคามสีมา เมื่อ พ.ศ. 2325
อาคารเสนาสนะที่สำคัญ ได้แก่ อุโบสถ ภายในประดิษฐานพระประธานปางสมาธิ พร้อมด้วยพระอัครสาวกทั้งสองคือ พระโมคคัลลานะและพระสารีบุตร แกะสลักจากศิลาแดงของโบราณคู่มากับวัด ประตูด้านหน้าอุโบสถ 3 ประตูด้านหลัง 2 ประตู ทำด้วยไม้สัก เจดีย์ทรงแปลกตาอยู่ 4 มุมของอุโบสถ และหอระฆังโบราณ ปฏิสังขรณ์ใหม่หลังคา 2 ชั้นประดับกระจกสี
เรือกู้ภัยเรือดำน้ำ
เรือกู้ภัยเรือดำน้ำ (Submarine rescue ship) ทำหน้าที่เป็นเรือสนับสนุนผิวน้ำสำหรับการกู้ภัยเรือดำน้ำและปฏิบัติการกู้เรือทะเลลึก ซึ่งวิธีการที่ใช้ ได้แก่ ห้องกู้ภัยแมคแคน, ยานกู้ภัยน้ำลึก (DSRV) และปฏิบัติการดำน้ำลึก
เรือกู้ภัยเรือดำน้ำที่ประจำการอยู่
=== ราชนาวีออสเตรเลีย (ดีเอ็มเอส แมริไทม์) ===
เดอะ มาร์เวล
เดอะ มาร์เวล (The Marvels) เป็นภาพยนตร์ซูเปอร์ฮีโร่สัญชาติอเมริกันเรื่องใหม่ที่สร้างจากตัวละคร มาร์เวลคอมิกส์ ของ แครอล แดนเวอร์ส / กัปตันมาร์เวล, โมนิกา แรมโบ, และ กมลา ข่าน / มิสมาร์เวล ผลิตโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เพื่อเป็นภาคต่อของเรื่องกัปตัน มาร์เวล (2019), ภาคต่อของซีรีส์ทางโทรทัศน์ มิสมาร์เวล (2022), เป็นภาพยนตร์เรื่องที่ 31 ในจักรวาลภาพยนตร์มาร์เวล กำกับและเขียนบทโดย เนีย ดาคอสตา ร่วมด้วย เมแกน แมคดอนเนลล์, เอลิสซา คาราสิก, และ เซบ เวลส์ นำแสดงโดย บรี ลาร์สัน รับบท แครอล แดนเวอร์ส, ทียอนาห์ แพร์ริส รับบท โมนิกา แรมโบ, และ ไอมาน เวลลานี ในบท กมลา ข่าน, ร่วมด้วย ซามูเอล แอล. แจ็กสัน, ซาว แอชตัน, และ พัก ซอ-จุน
มาร์เวลสตูดิโอส์ยืนยันแผนการที่จะสร้างภาคต่อของกัปตันมาร์เวลในเดือนกรกฎาคม พ.ศ. 2562 และการพัฒนาเริ่มขึ้นในเดือนมกราคม พ.ศ. 2563 โดยมีแมคดอนเนลล์เข้าร่วมและลาร์สันพร้อมที่จะกลับมา ดาคอสตาได้รับการว่าจ้างในเดือนสิงหาคม พร้อมกับเวลลานีและแพร์ริสเปิดเผยในเดือนธันวาคม การถ่ายทำภาคสองเริ่มขึ้นในช่วงกลางเดือนเมษายน พ.ศ. 2564 ในรัฐนิวเจอร์ซีย์โดยคาดว่าการถ่ายภาพหลักจะเริ่มในปลายเดือนพฤษภาคม พ.ศ. 2564 เกิดขึ้นที่ลอนดอน, ลอสแอนเจลิส, นิวเจอร์ซีย์ และที่ Pinewood Studiosในบักกิงแฮมเชอร์
เรื่องราวของภาพยนตร์บอกเล่าเหตุการณ์หลังซีรีส์ มิสมาร์เวล (ละครชุด) ได้ไม่นาน เหล่าวีรสตรีทรงพลังทั้ง 3 คน อย่าง แครอล แดนเวอร์ส, กมลา ข่าน และ โมนิก้า แรมโบ ค้นพบว่าพวกเขาถูกสลับที่กันทุกครั้งที่ใช้พลังของตัวเอง ทั้งหมดจึงต้องออกเดินทางทั่วจักรวาลเพื่อแก้ไขปัญหาที่เกิดขึ้น ในขณะที่ แครอลกับโมนิก้ายังมีปมค้างคาบางอย่างที่รอปรับความในใจที่เกี่ยวข้องกับคนสำคัญอย่าง มาเรีย แรมโบ ผู้เป็นเพื่อนสนิทและแม่อันเป็นที่รัก
เดอะ มาร์เวลส์ มีกำหนดฉายในสหรัฐวันที่ 28 กรกฎาคม พ.ศ. 2566 ซึ่งเป็นส่วนหนึ่งของ ระยะห้าของจักรวาลภาพยนตร์มาร์เวล แต่ถูกเลื่อนฉายไปเป็นวันที่ 10 พฤศจิกายน พ.ศ. 2566
วัดศรีเขตนันทาราม
วัดศรีเขตนันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านหนองกล่ำ ตำบลคลองข่อย อำเภอปากเกร็ด จังหวัดนนทบุรี มีที่ดินตั้งวัดเนื้อที่ 19 ไร่ 17 ตารางวา และมีที่ธรณีสงฆ์จำนวน 2 แปลง เนื้อที่ 52 ไร่ 1 งาน
เมื่อประมาณ พ.ศ. 2435–2445 ชาวบ้านได้เข้ามาหักร้างถางพงที่ป่าบริเวณลำโพเพื่อใช้พื้นที่ทำนา เมื่อมีชุมชนเกิดขึ้นจึงได้สร้างวัดขึ้นมาเมื่อวันที่ 21 พฤศจิกายน พ.ศ. 2440 โดยนายหุ่นและนางจันทร์บริจาคที่ดิน ส่วนญาติและชาวบ้านช่วยกันก่อสร้าง ในครั้งแรกใช้ชื่อว่า วัดหนองกล่ำ หรือ วัดสุดสาคร แต่ชาวบ้านนิยมเรียกว่า วัดกล่ำ เนื่องจากพื้นที่บริเวณนี้เป็นหนองน้ำ มีชาวบ้านไปปักกล่ำเพื่อจับปลาซึ่งมีอยู่อุดมสมบูรณ์ ต่อมาเปลี่ยนชื่อเป็น "วัดศรีเขตนันทาราม" เมื่อวันที่ 17 มกราคม พ.ศ. 2499 และได้รับพระราชทานวิสุงคามสีมาเมื่อ พ.ศ. 2550
อาคารเสนาสนะสำคัญได้แก่ อุโบสถ สร้างเมื่อ พ.ศ. 2497 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2518 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2530 เป็นอาคารคอนกรีตเสริมเหล็ก กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก วิหาร สร้างเมื่อ พ.ศ. 2547 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัย พระประธานประจำศาลาการเปรียญ สร้างเมื่อ พ.ศ. 2529 และพระพุทธรูปประจำหอสวดมนต์ 1 องค์ ประทับนั่ง หน้าตักกว้าง 25 นิ้ว สูง 35 นิ้ว
วัดลุ่มคงคาราม
วัดลุ่มคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 3 บ้านวัดลุ่ม ตำบลบางกรวย อำเภอบางกรวย จังหวัดนนทบุรี มีที่ดินตั้งวัดเนื้อที่ 16 ไร่ 2 งาน 75 ตารางวา และมีที่ธรณีสงฆ์จำนวน 1 แปลง เนื้อที่ 3 ไร่ 3 งาน 40 ตารางวา
วัดลุ่มคงคารามสร้างขึ้นเมื่อวันที่ 4 เมษายน พ.ศ. 2124 ในสมัยอยุธยา โดยใช้ชื่อวัดตามภูมิประเทศที่ตั้งวัดที่เป็นที่ลุ่มอยู่ริมแม่น้ำเจ้าพระยา วัดได้รับพระราชทานวิสุงคามสีมาเมื่อวันที่ 4 เมษายน พ.ศ. 2130 เขตวิสุงคามสีมากว้าง 14.12 เมตร ยาว 24.23 เมตร ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2523 และให้ทางราชการสร้างโรงเรียนในที่ดินของวัด
อาคารและเสนาสนะสำคัญได้แก่ อุโบสถ ลักษณะทรงไทย วิหารซึ่งภายในประดิษฐาน พระสีหไสยาสน์ กุฏิสงฆ์ สร้างเมื่อ พ.ศ. 2514 เป็นอาคารไม้ทรงไทย ศาลาการเปรียญ สร้างเมื่อ พ.ศ. 2501 เจดีย์ 3 องค์ ปรางค์ 1 องค์ และวิหารหลวงพ่อดำ
วัดสลักใต้
วัดสลักใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 3 บ้านท่าน้ำนนท์ ตำบลบางศรีเมือง อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 11 ไร่ 2 งาน 45 ตารางวา พระมหาบุญส่ง จนฺทสโร เป็นเจ้าอาวาสในปัจจุบัน
วัดสลักใต้สร้างขึ้นเมื่อประมาณ พ.ศ. 2443 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อวันที่ 17 กันยายน พ.ศ. 2519 เขตวิสุงคามสีมากว้าง 22 เมตร ยาว 55 เมตร และประกอบพิธีผูกพัทธสีมาเมื่อวันที่ 17 กุมภาพันธ์ พ.ศ. 2523 ด้านการศึกษา ทางวัดจัดให้มีการสอนพระปริยัติธรรมมาตั้งแต่ พ.ศ. 2513
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2519 ลักษณะทรงไทย กุฏิสงฆ์ มีทั้งที่เป็นอาคารคอนกรีตและอาคารไม้ ชั้นเดียวและ 2 ชั้น หอสวดมนต์ สร้างเมื่อ พ.ศ. 2520 เป็นอาคารทรงไทย 2 ชั้น และศาลาการเปรียญ เป็นอาคารคอนกรีตทรงไทย 2 ชั้น ปูชนียวัตถุสำคัญได้แก่พระประธานประจำอุโบสถ
วัดบัวแก้วเกษร
วัดบัวแก้วเกษร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอลาดหลุมแก้ว จังหวัดปทุมธานี มีพื้นที่ประมาณ 59 ไร่
วัดบัวแก้วเกษรได้ก่อตั้งเป็นสำนักสงฆ์ เมื่อ พ.ศ. 2444 โดนนายอ่อง การเกษ เป็นผู้มอบที่ดินเป็นกรรมสิทธิ์อุทิศให้สร้างวัดครั้งแรก และใช้ชื่อว่า วัดสำราญสาลี ต่อมาในสมัยพระอธิการตุ๊ดเป็นเจ้าอาวาส ท่านได้ขออนุญาตเปลี่ยนชื่อวัดใหม่ชื่อ วัดระแหง เพื่อให้สอดคล้องกับที่อยู่ของตำบลระแหง ต่อมาในสมัยเจ้าอธิการปลื้ม เจ้าคณะตำบลระแหง ได้ขออนุญาตเปลี่ยนชื่อวัดใหม่ เมื่อปี พ.ศ. 2481 เป็น "วัดบัวแก้วเกสร" โดยคำว่า "บัว" หมายถึง จังหวัดปทุมธานี คำว่า "แก้ว" หมายถึง อำเภอลาดหลุมแก้ว คำว่า "เกษร" หมายถึง นามสกุลของผู้อุทิศที่ดิน และผู้เริ่มสร้างวัดคนแรก คือ นายอ่อง การเกษ โดยเพิ่มตัว "ร" ท้ายเกษเป็น "เกษร" เพื่อให้สอดคล้องกับคำว่า "บัว" เมื่อรวมแล้วหมายถึง "เกสรดอกบัว"
วัดบัวแก้วเกษรได้รับพระราชทานวิสุงคามสีมาเมื่อประมาณ พ.ศ. 2464 กว้าง 11.30 เมตร ยาว 24.70 เมตร ได้ดำเนินการผูกพัทธสีมาเมื่อ พ.ศ. 2488
อุโบสถและมณฑปเป็นศิลปกรรมเป็นแบบสมัยกรุงรัตนโกสินทร์ ปูชนียวัตถุที่สำคัญ คือ หลวงพ่อดำ สร้างขึ้นในสมัยใดไม่ปรากฏหลักฐาน แต่เดิมนั้นประดิษฐานอยู่ที่วัดกลางบางซื่อ จังหวัดนนทบุรี ได้ย้ายมาประดิษฐานที่วัดบัวแก้วเกษรในสมัยท่านพระครูปราโมทย์ศีลขันธ์
ทางหลวงแผ่นดินหมายเลข 1301
ทางหลวงแผ่นดินหมายเลข 1301 (สายหนองขนาก - วังโป่ง) เป็นทางหลวงแผ่นดินขนาด 2 ช่องจราจรไป-กลับ เชื่อมต่อการจราจรระหว่างอำเภอทับคล้อ จังหวัดพิจิตร และอำเภอวังโป่ง จังหวัดเพชรบูรณ์ ระยะทางตลอดสายทั้งสิ้น 23.973 กิโลเมตร
การผจญภัยของซิลเวสเตอร์และทวิตตี้ คดีลับ
การผจญภัยของซิลเวสเตอร์และทวิตตี้ คดีลับ (The Sylvester and Tweety Mysteries) เป็นการ์ตูนแอนิเมชันจากสหรัฐอเมริกา ผลิตโดย Warner Bros. Animation ออกอากาศเมื่อปี ค.ศ. 1995 ถึงปี ค.ศ. 2002 ในช่อง Kids'WB มีตอนสุดท้ายเป็น "The Tail End?" และ "This is The End" ที่ไม่เคยออกอากาศในช่อง Kids'WB และไม่ได้ออกอากาศในรอบปฐมทัศน์จนถึงวันที่ 13 ธันวาคม ค.ศ. 2002 เมื่อการ์ตูนนี้ออกอากาศรีรันในช่องการ์ตูนเน็ตเวิร์ก  52 ตอนนี้ถูกผลิตขึ้น
พระเจ้าคริสตอฟเฟอร์ที่ 2 แห่งเดนมาร์ก
พระเจ้าคริสตอฟเฟอร์ที่ 2 แห่งเดนมาร์ก (Christoffer 2.; 29 กันยายน ค.ศ. 1276 – 2 สิงหาคม ค.ศ. 1332) พระองค์ทรงเป็นพระมหากษัตริย์แห่งเดนมาร์ก ระหว่างปีค.ศ. 1320 ถึงค.ศ. 1326 และทรงราชย์ครั้งที่สองตั้งแต่ปีค.ศ. 1329 จนกระทั่งสวรรคต พระองค์เป็นพระราชโอรสองค์รองในพระเจ้าอีริคที่ 5 แห่งเดนมาร์ก รัชสมัยของพระองค์ถือเป็นจุดตกต่ำของชาติ การปกครองของพระองค์แทบจะทำให้รัฐเดนมาร์กที่สถาปนามาต้องสลายตัวออกจากอาณาจักรเกือบทั้งหมด
พระราชประวัติ
พระองค์ทรงเป็นพระราชอนุชาในพระเจ้าอีริคที่ 6 แห่งเดนมาร์ก ซึ่งครองราชย์ระหว่างปีค.ศ. 1286 ถึงค.ศ. 1319 เจ้าชายคริสตอฟเฟอร์ขณะนั้นทรงเป็นเสมือนรัชทายาทในราชบัลลังก์ เมื่อครั้งทรงรับตำแหน่งดยุกแห่งเอสโตเนีย พระองค์เป็นผู้สนับสนุนพระเชษฐาในทางการเมือง เหนือสิ่งอื่นใดพระองค์ทรงสั่งจับกุมอาร์กบิชอปเจนส์ กรันด์ในปีค.ศ. 1294 แต่หลังจากนั้นพระองค์กลับไปต่อต้านพระเชษฐาและต้องเสด็จลี้ภัยไปจนกระทั่งพระเชษฐาสวรรคตในปีค.ศ. 1319
เหล่าขุนนางต้องการจำกัดอำนาจของราชวงศ์ และเจ้าชายคริสตอฟเฟอร์ได้รับการเลือกให้เป็นพระมหากษัตริย์ในเดือนมกราคม ค.ศ. 1320 ในทางกลับกันพระองค์ทรงลงพระปรมาภิไธยในสนธิสัญญาฮานด์เฟรสเนง ซึ่งเป็นเอกสารแรกที่พระองค์ทรงใช้ในกฎบัตรราชาภิเษก พระองค์ตกอยู่ในภาวะ "ล้มละลาย" เนื่องจากทั้งภูมิภาคของอาณาจักรถูกจำนองกับขุนนางเยอรมันและเดนมาร์ก เงื่อนไขในกฎบัตรนั้นดำเนินการได้ยากมาก เพราะเหล่าขุนนางจำกัดความสามารถในการประเมินภาษีของพระมหากษัตริย์ และจำกัดการชำระหนี้ที่เกิดจากการจำนอง กษัตริย์คริสตอฟเฟอร์ไม่สามารถตัดสินใจทางการเมืองในอาณาจักรได้โดยปราศจากความยินยอมของขุนนางและบาทหลวง สิทธิพิเศษของขุนนางและคริสตจักรรวมอยู่ในกฎบัตรด้วย รวมถึงมีข้อกฎหมายใหม่ๆ ด้วย ไม่มีบาทหลวงคนหนึ่งคนใดถูกจับขังคุก เนรเทศหรือถูกปรับ ไม่มีศาลฆราวาสใดๆ ที่ทำการเรียกเก็บภาษีที่ดินหรือทรัพย์สินของโบสถ์ ขุนนางสามารถขึ้นค่าธรรมเนียมหรือค่าเช่านาได้ ไม่มีขุนนางคนใดถูกบังคับให้สู้รบในต่างประเทศ กษัตริย์ต้องเรียกค่าไถ่ให้ปล่อยตัวของขุนนางที่ถูกจับขัง หรือทรงถูกบังคับให้จ่ายค่าเครื่องแบบบทหารแก่ทหารที่ไปสู้รบในต่างประเทศ การจัดเก็บภาษีมาตั้งแต่รัชสมัยพระเจ้าวัลเดมาร์ที่ 2 แห่งเดนมาร์กที่มีการจัดเก็บรายได้จากโบสถ์และขุนนางต้องได้รับการยกเว้น แต่ราชอาณาจักรก็ยังมีหนี้ที่ต้องจ่าย การเปลี่ยนอำนาจนี้จะยังส่งผลถึงกษัตริย์จนกระทั่งค.ศ. 1660
แม้จะทรงลงพระปรมาภิไธยลงในกฎบัตรนี้แต่กษัตริย์คริสตอฟเฟอร์ที่ 2 ก็ทรงปกครองราวกับว่าไม่มีกฎบัตรนี้จริง เนื่องจากพระองค์ไม่สามารถจัดเก็บภาษีจากคริสตจักรหรือขุนนางเดนมาร์กได้ พระองค์จึงเรียกเก็บภาษีอย่างโหดร้ายจากดินแดนเยอรมันและจากชาวนา ในช่วงเวลาหลายปีต่อมา กษัตริย์คริสตอฟเฟอร์ทรงพยายามให้สถานะของพระองค์มั่นคงขึ้นด้วยการรื้อฟื้นนโยบายของกษัตริย์อีริคที่ 6 ในการทำสงครามกับดัชชี แคว้นและเมืองทางแถบเยอรมนีตอนเหนือ การทำเช่นนี้ทำให้เกิดการจำนองและภาษีใหม่ และในไม่ช้าพระองค์ก็ทรงขัดแย้งกับศาสนจักรและขุนนาง
ในช่วงการลุกฮือปีค.ศ. 1326 พระองค์ทรงถูกโค่นจากราชบัลลังก์โดยพันธมิตรระหว่างขุนนางเดนมาร์กและเกอร์ฮาร์ดที่ 3 เคานท์แห่งฮ็อลชไตน์-เรนส์บวร์คและโยฮันน์ที่ 3 เคานท์แห่งฮ็อลชไตน์-ปลอน ซึ่งเป็นพระอนุชาต่างพระชนกของกษัตริย์คริสตอฟเฟอร์ กษัตริย์คริสตอฟเฟอร์ทรงถูกบังคับให้สละราชบัลลังก์และถูกเนรเทศ ดยุกวัลเดมาร์แห่งชเลสวิกจากจัตแลนด์ใต้ได้รับการเลือกให้เป็นพระมหากษัตริย์แห่งเดนมาร์ก ด้วยพระชนมายุเพียง 11 พรรษา โดยมีเคานท์เกอร์ฮาร์ดเป็นผู้สำเร็จราชการแทนพระองค์ เหล่าขุนนางบังคับให้กษัตริย์วัลเดมาร์ลงนามในกฎบัตรราชาภิเษกที่กำหนดให้แยกดินแดนจัตแลนด์ใต้ออกจากเดนมาร์ก เพื่อให้ให้พระมหากษัตริย์เดนมาร์กปกครองเหนือดินแดนนั้นต่อไป คนุต ปอร์เซ ขุนนางเดนมาร์กได้รับแคว้นฮัลลันด์ สำหรับการทำงานรับใช้เคานท์เกอร์ฮาร์ดและเคานท์โยฮันน์ แต่การทะเลาะกันเพื่อแย่งชิงชิ้นส่วนต่างๆ ของราชอาณาจักรเดนมาร์กได้ทำให้พันธมิตรที่ขับไล่กษัตริย์คริสตอฟเฟอร์ออกจากประเทศต้องแตกแยกกัน
ในช่วงปีค.ศ. 1329 ซึ่งอดีตกษัตริย์คริสตอฟเฟอร์กำลังลี้ภัย แต่ความวุ่นวายในหมู่ "ขุนนาง" ของเดนมาร์ก ทำให้พระองค์มีโอกาสอีกครั้ง ความตึงเครียดเกิดขึ้นระหว่างเกอร์ฮาร์ดที่ 3 แห่งฮ็อลชไตน์-เรนส์บวร์คและโยฮันน์ที่ 3 แห่งฮ็อลชไตน์-ปลอนและฮ็อลชไตน์-คีล ซึ่งเป็นญาติ โยฮันน์ที่ 3 นั้นเป็นอนุชาต่างบิดากับอดีตกษัตริย์คริสตอฟเฟอร์ที่ 2 เนื่องจากอักเนสแห่งบรันเดินบวร์ค สมเด็จพระพันปีหลวงแห่งเดนมาร์กและเป็นพระชนนีของอดีตกษัตริย์คริสตอฟเฟอร์นั้นทรงเสกสมรสใหม่กับเกอร์ฮาร์ดที่ 2 เคานท์แห่งฮ็อลชไตน์-ปลอน และมีโอรสคือ โยฮันน์ที่ 3
ทันใดนั้นอดีตกษัตริย์คริสตอฟเฟอร์ทรงได้รับการช่วยเหลือจากไฮน์ริชที่ 1 แห่งเวร์เลอ พระองค์จึงเป็นผู้นำอัศวินเยอรมัน 2,000 นายที่วอร์ดิงบอร์ก แต่โชคร้ายที่อดีตกษัตริย์ทรงพ่ายแพ้และถูกปิดล้อม ทำให้พระองค์ถูกบีบบังคับให้ยอมจำนน แต่หลังจากเกิดการจลาจลของชาวนาในจัตแลนด์ ซึ่งชาวนาถูกปราบปรามอย่างโหดร้ายโดยกองทัพของเคานท์เกอร์ฮาร์ด ชาวนาในสคาเนียจึงถวายฎีกาไปยังพระเจ้ามักนุสที่ 4 แห่งสวีเดน ให้พระองค์ปกครองพวกเขาแทนพวกคณะขุนนางในเดนมาร์ก กษัตริย์มักนุสที่ 4 ทรงพร้อมรับในทันทีและเดนมาร์กก็ยอมยุติการเป็นนายเหนือหัวให้
อดีตกษัตริย์คริสตอฟเฟอร์ทรงได้รับการฟื้นฟูราชบัลลังก์หลังจากเคานท์โยฮันน์ที่ 3 ได้เข้าช่วยเหลือ แต่ในคราวนี้พระองค์ทรงกลายเป็นกษัตริย์หุ่นเชิดให้อนุชาต่างบิดา แผ่นดินในประเทศของพระองค์ถูกจำนองไปส่วนใหญ่ และพระองค์ไม่มีโอกาสในการกุมพระราชอำนาจของราชวงศ์ที่แท้จริงได้ ยกตัวอย่างเช่นคาบสมุทรจัตแลนด์ถูกจำนองเป็นเหรียญเงิน 100,000 มาร์ก ซึ่งจะต้อง "เสนอแผ่นดินทั้งหมดในครั้งเดียว" หรือการจำนองไม่สามารถไถ่ถอนคืนได้ เนื่องจากเป็นการจำนองจำนวนเงินมหาศาล และแทบเป็นไปไม่ได้ที่สามารถหาเงินมาไถ่ถอนได้ เคานท์เกอร์ฮาร์ดยึดจัตแลนด์ทั้งหมดไว้เป็นสมบัติส่วนตัว เคานท์โยฮันน์ก็ทำตามเช่นกันโดยการยึดฟึนและเกาะเชลลันด์ ในปีค.ศ. 1331 กษัตริย์คริสตอฟเฟอร์ที่ 2 ทรงพยายามอาศัยประโยชน์จากความขัดแย้งระหว่างเคานท์เกอร์ฮาร์ดกับเคานท์โยฮันน์ โดยพระองค์สนับสนุนเคานท์โยฮันน์ซึ่งเป็นอนุชา แต่สุดท้ายจบลงด้วยความพ่ายแพ้ในสงครามที่ดันเนอวีร์เกอ ภายใต้เงื่อนไขข้อตกลงระหว่างเคานท์ กษัตริย์คริสตอฟเฟอร์ได้เป็นพระมหากษัตริย์ต่อไปได้ แต่ในความเป็นจริงพระองค์ไม่มีพระราชอำนาจใดๆ เลย พระองค์ได้ประทับอยู่ที่บ้านธรรมดาในเมืองซัคสโคปิง เกาะลอลันด์ แต่สุดท้ายบ้านที่ประทับถูกเผาโดยทหารรับจ้างชาวเยอรมัน กษัตริย์คริสตอฟเฟอร์ทรงถูกคุมขังที่ปราสาทอัลด์โฮล์มในลอลันด์ ก่อนจะย้ายไปปราสาทนูเคอปิง พระองค์สวรรคตดั่งชายที่ล้มเหลวและพระทัยสลายในปีถัดมา พระบรมศพถูกฝังที่โบสถ์ซอรือ
หลังการสวรรคของพระองค์ เดนมาร์กถูกยกเลิกการเป็นราชอาณาจักรอย่างเป็นทางการ และตลอดเวลาแปดปีถัดมาประเทศถูกปกครองด้วยผู้รับจำนองที่ดินหลายรายซึ่งอยู่ภายใต้การปกครองของทหารชาวเยอรมัน
พระราชมรดก
นักประวัติศาสตร์ตัดสินกษัตริย์คริสตอฟเฟอร์ที่ 2 ในทางประวัติศาสตร์อย่างไม่ไว้หน้า พระองค์มักถูกมองว่าเป็นกษัตริย์ทรราชที่อ่อนแอ ไม่น่าเชื่อถือและไร้ความสามารถ ด้วยคำที่ว่า "กษัตริย์ผู้จำนองเดนมาร์กให้แก่ชาวเยอรมัน" ทั้งๆ ที่พระองค์ทรงปฏิบัติตามนโยบายของกษัตริย์พระองค์ก่อนหน้าในหลายๆ ทาง นโยบายการจำนองแผ่นดินบางส่วนของเดนมาร์กเป็นเรื่องธรรมดาสำหรับชนชั้นขุนนางและกษัตริย์ในการแสวงหาเงินและทรัพย์ มันเป็นการไม่ถูกต้องนัก ถ้าจะกล่าวหาว่าพระองค์เป็นกษัตริย์ที่ไม่แยแสอะไร ทั้งๆ ที่ต้องทรงรับมือกับอำนาจของขุนนางเดนมาร์กและเยอรมันที่มีมาก ซึ่งพวกเขาร่วมมือกับศาสนจักรในการบ่อนทำลายเสรีภาพในการครองราชย์ของพระองค์
พระโอรสธิดา
กษัตริย์คริสตอฟเฟอร์ที่ 2 อภิเษกสมรสกับยูเฟเมียแห่งพอเมอเรเนีย ในปีค.ศ. 1300 ทั้งสองมีพระโอรสธิดา 6 พระองค์ ดังนี้
อ้างอิง
12761332
วัดศีรษะทอง (จังหวัดนครปฐม)
วัดศีรษะทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะทอง อำเภอนครชัยศรี จังหวัดนครปฐม
วัดศีรษะทองสร้างขึ้นสมัยกรุงรัตนโกสินทร์ตอนต้น เมื่อ พ.ศ. 2358 แต่เดิมบริเวณวัดเป็นป่ารกร้างไร้ผู้คนอาศัยเพราะอยู่ห่างจากแหล่งน้ำ จนในสมัยพระบาทสมเด็จพระพุทธยอดฟ้าจุฬาโลกมหาราช ได้มีชาวลาวจากเวียงจันทน์อพยพมาตั้งถิ่นฐาน มีการถางป่าสร้างชุมชนขึ้น แล้วจึงสร้างวัดและได้ขุดพบเศียรพระพุทธรูปทองจมดินอยู่ จึงตั้งชื่อว่า วัดหัวทอง มีเจ้าอาวาสรูปแรกคือ หลวงปู่ไต เป็นชาวลาวที่มาจากเวียงจันทน์ จากวัดเล็ก ๆ กลายมาเป็นวัดใหญ่ สืบทอดเจ้าอาวาสมาอีก 6 รุ่นจนมาถึง สมัยหลวงปู่น้อย นาวารัตน์ ซึ่งได้สร้างความเจริญรุ่งเรืองให้แก่วัดและหมู่บ้านเป็นอย่างมาก ต่อมาทางการได้ขุดคลองเจดีย์บูชา แยกจากแม่น้ำนครชัยศรี ไปยังองค์พระปฐมเจดีย์เพื่อสะดวกในการเสด็จพระราชดำเนินไปนมัสการองค์พระปฐมเจดีย์ คลองนี้ผ่านพื้นที่ทางตอนใต้ของวัดหัวทองและหมู่บ้าน ชาวบ้านจึงอพยพมาอยู่ใกล้คลองเจดีย์​บูชาเพราะสะดวกในการคมนาคม วัดนี้จึงย้ายจากที่เดิมมาอยู่ใกล้คลองเจดีย์บูชาและเปลี่ยนชื่อเป็น "วัดศีรษะทอง" วัดได้รับพระราชทานวิสุงคามสีมาเมื่อ พ.ศ. 2503
ภิมุข อังกินันทน์
ภิมุข อังกินันทน์ (9 กันยายน พ.ศ. 2468 - 11 สิงหาคม พ.ศ. 2554) อดีตสมาชิกสภาผู้แทนราษฎรจังหวัดเพชรบุรี 4 สมัย
ประวัติ
ภิมุข อังกินันทน์ เกิดเมื่อวันที่ 9 กันยายน พ.ศ. 2468 เป็นบุตรชายของนายทองพูน อังกินันทน์ และ นางประมูล อังกินันทน์ และเป็นลูกพี่ลูกน้องของนายปิยะ อังกินันทน์ และ นายยุทธ อังกินันทน์ สำเร็จการศึกษาจาก โรงเรียนอรุณประดิษฐ, โรงเรียนอำนวยศิลป์ และ โรงเรียนวิศวกรรมรถไฟ
ภิมุข สมรสกับนางนันทวัน อังกินันทน์ (สกุลเดิม : แซ่เจ็ง) มีบุตร-ธิดา 4 คน คือ นายภานุมาศ อังกินันทน์, นายภควันต์ อังกินันทน์ (เสียชีวิตแล้ว) ผศ.ดร. ภาวนา อังกินันทน์ และนายอภินันทน์ อังกินันทน์
ภิมุข เสียชีวิตด้วยโรคหัวใจหลอดเลือดตีบ เมื่อวันที่ 11 สิงหาคม พ.ศ. 2554 สิริอายุรวม 85 ปี
การทำงาน
ภิมุข เริ่มทำงานรับราชการเป็นนายสถานีในกรมการรถไฟแห่งประเทศไทย ในหลายพื้นที่ จากนั้นได้ลาออกมาทำงานเป็นผู้จัดการ บริษัท อาคเนย์ประกันชีวิต จำกัด รวมไปถึงประกอบอาชีพเป็นรับเหมาขนแร่ ในเหมืองแร่แห่งหนึ่ง ที่อำเภอบ้านลาด
งานการเมือง
ภิมุข วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 และปัญหาสุขภาพ
สมาชิกสภาผู้แทนราษฎร
ภิมุข อังกินันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
วันระลึกการฆ่าล้างเผ่าพันธุ์ชาวอาร์มีเนีย
วันระลึกการฆ่าล้างเผ่าพันธุ์ชาวอาร์มีเนีย (Մեծ Եղեռնի զոհերի հիշատակի օր Mets Yegherrni zoheri hishataki or) เป็นวันหยุดทางการในประเทศอาร์มีเนียและสาธารณรัฐอาร์ทซัค และในบรรดาชาวอาร์มีเนียพลัดถิ่นเป็นประจำทุกปีในวันที่ 24 เมษายน เพื่อระลึกถึงเหยื่อจากการฆ่าล้างเผ่าพันธุ์ชาวอาร์มีเนียในปี 1915 ที่ก่อการต่อชาวอาร์มีเนียราว 1.5 ล้านคนโดยชาวออตโตมัน ทุก ๆ ปีในเยเรวาน เมืองหลวงของอาร์มีเนีย ผู้คนจำนวนมากเดินทางไปยังอนุสรณ์สถานจิตแซร์นาการ์แบร์ตเพื่อวางดอกไม้ไว้อาลัยต่อหน้าไฟนิรันดร์ภายในอนุสรณ์สถาน
การเลือกตั้งนายกองค์การบริหารส่วนจังหวัดเชียงใหม่ พ.ศ. 2555
จังหวัดเชียงใหม่ในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 เป็นการเลือกตั้งผู้บริหารท้องถิ่นในประเทศไทย เนื่องจากนายกองค์การบริหารส่วนจังหวัด นายบุญเลิศ บูรณุปกรณ์ นายกองค์การบริหารส่วนจังหวัด 1 สมัย หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนจังหวัดเชียงใหม่ ระหว่างวันที่ 24-28 พฤษภาคม พ.ศ. 2555 และกำหนดให้เลือกตั้งในวันที่ 23 มิถุนายน พ.ศ. 2555 โดยมีผู้สมัคร 4 คน
ราชวงศ์ปรัทโยต
ราชวงศ์ปรัทโยต (Pradyota dynasty) เป็นราชวงศ์หนึ่งที่ปกครองอาณาจักรอินเดียโบราณ มีศูนย์กลางอยู่ที่แคว้นอวันตี ปัจจุบันคือรัฐ มัธยประเทศ ใน ปุรณะ บอกว่าราชวงศ์นี้ปกครองสืบต่อมาจาก ราชวงศ์พฤหทรถะ ใน แคว้นมคธ ราชวงศ์นี้ปกครองอินเดียมาเป็นเวลา 138 ปี
พระเจ้าปรัทโยตเป็นผู้ก่อตั้งราชวงศ์และผู้ปกครองของ แคว้นอวันตี โดยเล่าลือกันว่าพระองค์คือเป็นโอรสของนางพูลิกะ ซึ่งกล่าวกันว่าได้สังหารเจ้านายของเขาที่ อุชเชนี เพื่อให้ลูกชายของเขาได้เป็นกษัตริย์ พระองค์มีชีวิตอยู่ร่วมสมัยกับ พระโคตมพุทธเจ้า และ พระเจ้าพิมพิสาร และพบชื่อของเขาที่กล่าวถึงใน  มหาวรรค  และ  ปุรณะ  พระองค์ทรงขึ้นครองราชย์เมื่ออายุได้ 23 พรรษา
รัชสมัยของพระเจ้าพาลกะ เริ่มต้นใน 518 ปีก่อนคริสตกาล โดยอิงจากบันทึก วิสารเสนี ของ Merutunga พระองค์เป็นโอรสของนางจันทปรัทโยต แห่งอุชเชนี ซึ่งมีเรื่องเล่ากันว่าพระองค์ทรงทำศึกเอาชนะ โกสัมพี ได้ ว่ากันว่า พระเจ้าอุทัยภัทร ทำศึกเอาชนะพระองค์ได้หลายครั้ง แต่สุดท้ายพระเจ้าอุทัยภัทรก็ถูกฆ่าตายใน 444 ปีก่อนคริสตกาล พระองค์ทรงขึ้นครองราชย์นานถึง 25 ปี
พระเจ้าวิศากยุปะ, พระเจ้าอัชกะ, พระเจ้านันทิวรรธนะ ได้ครองราชย์เป็นเวลา 50, 21 และ 20 ปีตามลำดับ กล่าวกันว่าพระเจ้านันทิวรรธนะพ่ายแพ้สงครามกับ พระเจ้าศิศุนาค จึงทำให้แคว้นอวันตีถูกผนวกกับอาณาจักรมคธในที่สุด
ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน
ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน เป็นซีรีส์ไลต์โนเวลญี่ปุ่น เขียนโดยซัปปง วาดภาพประกอบโดยยาสุโมะ เริ่มเผยแพร่ออนไลน์ในเดือนตุลาคม พ.ศ. 2560 ทางเว็บไซต์นิยายออนไลน์โดยผู้ใช้ โชเซตสึกะ นิ นาโร ภายหลังสำนักพิมพ์คาโดกาวะ โชเตงได้รับลิขสิทธิ์ตีพิมพ์เป็นหนังสือในเครือคาโดกาวะสนีกเกอร์บุงโกะตั้งแต่เดือนมิถุนายน พ.ศ. 2561 ปัจจุบันวางจำหน่ายถึงเล่มที่ 7 ได้รับการดัดแปลงเป็นมังงะวาดภาพโดยมาซาฮิโระ อิเกโนะ ตีพิมพ์ในนิตยสารโชเน็งเอชรายเดือน นิตยสารการ์ตูนแนวโชเน็งของสำนัพิมพ์คาโดกาวะ โชเตงตั้งแต่เดือนพฤษภาคม พ.ศ. 2561 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Wolfsbane และ Studio Flad ออกอากาศตั้งแต่เดือนตุลาคม - ธันวาคม พ.ศ. 2564
อนิเมะ
ได้มีการประกาศดัดแปลงผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดนเป็นซีรีส์อนิเมะโทรทัศน์เมื่อวันที่ 17 พฤศจิกายน พ.ศ. 2563 ซีรีส์อนิเมะสร้างโดยสตูดิโอ Wolfsbane และ Studio Flad กำกับโดยมาโกโตะ โฮชิโนะ เขียนบทโดยเมงูมิ ชิมิซุ และออกแบบตัวละครโดยรูมิโกะ วาตานาเบะ เดิมมีกำหนดออกอากาศในเดือนกรกฎาคม พ.ศ. 2564 แต่เลื่อนไปเป็นวันที่ 6 ตุลาคม พ.ศ. 2564 เนื่องด้วย "สถานการณ์หลายประการ" ยูอิ นิชิโนะจะร้องเพลงเปิดชื่อเพลงว่า "Iki o Sū Koko de Sū Ikiteku" ส่วน JYOCHO จะร้องเพลงปิดชื่อเพลงว่า "All the Same"
เค้าโครงของกรุงเทพมหานคร
รายการเค้าโครงต่อไปนี้มีไว้เพื่อเป็นภาพรวมและหัวข้อสำคัญเพื่อเป็นแนวชี้นำในการศึกษาเกี่ยวกับกรุงเทพมหานคร
กรุงเทพมหานคร หรือ บางกอก เป็นเมืองหลวงและเมืองที่มีประชากรมากสุดของประเทศไทย มีพื้นที่ 1,568.7 ตารางกิโลเมตร อยู่บนฝั่งแม่น้ำเจ้าพระยาในภาคกลางของประเทศไทย มีประชากรมากกว่า 8 ล้านคน หรือคิดเป็นราว 12.6 เปอร์เซ็นต์ของประชากรทั้งประเทศ
ภูมิศาสตร์กรุงเทพมหานคร
ภูมิศาสตร์กรุงเทพมหานคร
เขตของกรุงเทพมหานคร
[[File:Khet Bangkok.svg|thumb|center|upright=1.8|alt=A map of Bangkok|แผนที่แสดงกรุงเทพมหานคร 50 เขต
รายการมีดังต่อไปนี้]]
• # เขตพระนคร
• # เขตดุสิต
• # เขตหนองจอก
• # เขตบางรัก
• # เขตบางเขน
• # เขตบางกะปิ
• # เขตปทุมวัน
• # เขตป้อมปราบศัตรูพ่าย
• # เขตพระโขนง
• # เขตมีนบุรี
• # เขตลาดกระบัง
• # เขตยานนาวา
• # เขตพญาไท
• # เขตธนบุรี
• # เขตบางกอกใหญ่
• # เขตห้วยขวาง
• # เขตคลองสาน
• # เขตตลิ่งชัน
• # เขตบางกอกน้อย
• # เขตบางขุนเทียน
• # เขตภาษีเจริญ
• # เขตหนองแขม
• # เขตราษฎร์บูรณะ
• # เขตบางพลัด
• #เขตดินแดง
• #เขตบึงกุ่ม
• #เขตสาทร
• #เขตบางซื่อ
• #เขตจตุจักร
• #เขตบางคอแหลม
• #เขตประเวศ
• #เขตสวนหลวง
• #เขตจอมทอง
• #เขตดอนเมือง
• #เขตราชเทวี
• #เขตลาดพร้าว
• #เขตวัฒนา
• #เขตบางแค
• #เขตหลักสี่
• #เขตสายไหม
• #เขตคันนายาว
• #เขตวังทองหลาง
• #เขตคลองสามวา
• #เขตบางนา
• #เขตทวีวัฒนา
• #เขตทุ่งครุ
• #เขตบางบอน
การปกครองของประเทศไทยในกรุงเทพมหานคร
กรุงเทพมหานครเป็นเมืองหลวงของประเทศไทย ที่ซึ่งมีสำนักงานของรัฐบาลตั้งอยู่ในเมืองดังต่อไปนี้:
ประวัติศาสตร์ของกรุงเทพมหานคร
ประวัติศาสตร์กรุงเทพมหานคร
วัฒนธรรมของกรุงเทพมหานคร
วัฒนธรรมกรุงเทพมหานคร
กีฬาในกรุงเทพมหานคร
กีฬาในกรุงเทพมหานคร
การคมนาคมในกรุงเทพมหานคร
คมนาคมในกรุงเทพมหานคร
การศึกษาในกรุงเทพมหานคร
การศึกษาในกรุงเทพมหานคร
อีออส (ภาพวาด)
อีออส (Eos) เป็นภาพวาดใน ค.ศ. 1895 ที่วาดโดยเอเวอลีน เดอ มอร์แกน ตามแบบก่อนราฟาเอล ภาพนี้แสดงอีออส เทพีแห่งรุ่งอรุณและความรักของกรีซโบราณ กำลังยืนเทน้ำออกจากเหยือกอยู่ริมชายฝั่งโดยมีนกและดอกไม้ล้อมรอบตัวเธอ
ปัจจุบัน อีออส ได้รับการจัดแสดงอยู่ที่พิพิธภัณฑ์ศิลปะโคลัมเบีย โคลัมเบีย รัฐเซาท์แคโรไลนา
คณะพยาบาลศาสตร์ มหาวิทยาลัยสงขลานครินทร์
คณะพยาบาลศาสตร์ มหาวิทยาลัยสงขลานครินทร์ (Faculty of Nursing, Prince of Songkla University) เป็นหน่วยงานระดับคณะวิชาสังกัดมหาวิทยาลัยสงขลานครินทร์ ตั้งอยู่ที่วิทยาเขตหาดใหญ่
ประวัติ
คณะพยาบาลศาสตร์ มหาวิทยาลัยสงขลานครินทร์ เดิมทีเป็นเพียงภาควิชาโรงเรียนพยาบาลสังกัดคณะแพทยศาสตร์ซึ่งก่อตั้งในปี 2516 โดยเริ่มรับนักศึกษารุ่นแรกเข้าศึกษาเมื่อวันที่ 4 มิถุนายน 2516 จำนวน 19 คนในหลักสูตร อนุปริญญาพยาบาลและผดุงครรภ์ มีระยะเวลาศึกษา 3 ปี 6 เดือน
ต่อมาในวันที่ 25 กุมภาพันธ์ 2523 ภาควิชาโรงเรียนพยาบาล จึงได้รับการยกฐานะขึ้นเป็น"คณะพยาบาลศาสตร์ มหาวิทยาลัยสงขลานครินทร์" ใช้ชื่อภาษาอังกฤษว่า "Faculty of Nursing, Prince of Songkla University" และได้ประกาศในราชกิจจานุเบกษา หน้าที่ 4 ฉบับพิเศษ เล่มที่ 97 ตอนที่ 154 ลงวันที่ 6 ตุลาคม 2523
กาเอร์อี นังกาลา (402)
กาเอร์อี นังกาลา (402) (อินโดนีเซีย: KRI Nanggala (402)) เป็นเรือดำน้ำโจมตีพลังงานดีเซลไฟฟ้าของกองทัพเรืออินโดนีเซีย และเป็นหนึ่งในเรือดำน้ำชั้น จักรา (แบบ 209) สองลำ รัฐบาลอินโดนีเซียสั่งต่อเรือลำนี้ใน พ.ศ. 2520 โดยเป็นส่วนหนึ่งของเงินกู้ 625 ล้านดอลลาร์จากรัฐบาลเยอรมนีตะวันตก ต่อเสร็จและเริ่มใช้งานใน พ.ศ. 2524 เรือได้เข้าร่วมในปฏิบัติการรวบรวมข่าวกรองหลายปฏิบัติการเช่นในมหาสมุทรอินเดีย, ติมอร์-เลสเต และอำเภอนูนูกัน จังหวัดกาลีมันตันเหนือ นอกจากนี้ยังได้เข้าร่วมการฝึกซ้อมทางทะเลต่าง ๆ เช่น การฝึกความร่วมมือและความพร้อมทางเรือ (การฝึกปฏิบัติการร่วมทางทะเล) การฝึกลาดตระเวนร่วมกับเรือดำน้ำ ยูเอสเอส โอคลาโฮมาซิตี เป็นต้น เรือได้รับการปรับปรุงสภาพ 2 ครั้ง ครั้งแรกใน พ.ศ. 2532 และอีกครั้งใน พ.ศ. 2555 ในการปรับปรุงครั้งหลังได้มีการเปลี่ยนแปลงโครงสร้างเรือและยุทโธปกรณ์ที่สำคัญบางส่วน
กาเอร์อี นังกาลา (402) ถูกประกาศว่าสูญหายเมื่อวันที่ 21 เมษายน พ.ศ. 2564 หลังจากขาดการติดต่อกับเจ้าหน้าที่ผิวน้ำไม่นาน โดยเรืออยู่ระหว่างการฝึกซ้อมตอร์ปิโดในทะเลบาหลี ห่างจากเกาะบาหลีไปทางทิศเหนือประมาณ 95 กิโลเมตร (51 ไมล์ทะเล) และได้ซ้อมยิงตอร์ปิโดจริงลูกหนึ่งก่อนที่จะขาดการติดต่อไป หลังเกิดเหตุการณ์ดังกล่าวได้มีการส่งเรือทั้งในประเทศและจากต่างประเทศหลายลำไปค้นหาเรือลำนี้
เมื่อวันที่ 24 เมษายน พ.ศ. 2564 ทีมค้นหาเรือดำน้ำพบเศษชิ้นส่วนของกาเอร์อี นังกาลา (402) ลอยอยู่ในทะเล และกองทัพเรืออินโดนีเซียประกาศว่าเรือลำดังกล่าวได้จมลงสู่ใต้ทะเล ยูโด มาร์โกโน เสนาธิการทหารเรืออินโดนีเซียรายงานว่า อุปกรณ์สแกนตรวจพบว่าเรือจมอยู่ที่ระดับความลึกประมาณ 850 เมตร (2,800 ฟุต) คาดกันว่าลูกเรือทั้งหมด 53 คนคงเสียชีวิตแล้ว นับเป็นการสูญเสียชีวิตในเรือดำน้ำครั้งใหญ่ที่สุดเท่าที่มีการรายงานนับตั้งแต่เหตุการณ์เรือดำน้ำ ฉางเฉิง 361 ของจีนขัดข้องเมื่อเดือนเมษายน พ.ศ. 2546
The Glory of Youth
The Glory of Youth (Chinese: 号手就位; Chinese: 號手就位; pinyin: Hào Shǒu Jiù Wèi) เป็นซีรีส์แนวกองกำลังจรวดเรื่องแรกของจีน เค้าโครงจากนิยายเรื่อง "เรียนจบแล้ว ไปเป็นทหารกัน" โดย เฟิงเจี๋ย (Feng Jie) นำแสดงโดย หลี่ อี้เฟิง, เฉิน ซิงซวี่, จาง ซินอวี่ และ เซียว ยาง ออกอากาศทาง Zhejiang TV, Jiangsu TV และ Youku (รับชมในประเทศจีนเท่านั้น) ตั้งแต่วันที่ 13 เมษายน 2021 - 11 พฤษภาคม 2021 และเวอร์ชันตัดต่อพิเศษ (VIP Exclusive version) ออกกอากาศทาง Youku (VIP members) ในวันที่ 20 พฤษภาคม 2021 ในส่วนของประเทศไทยสามารถรับชมได้ทาง Youtube
เรื่องย่อ
"เซี่ย จั๋ว" (หลี่ อี้เฟิง) หนุ่มอัจฉริยะ ที่เพิ่งคว้าแชมป์การแข่งขันระดับโลก Super Brain มาอย่างสวยงาม แต่กลับถูกใส่ร้ายว่าโกงการแข่งขัน และเพื่อนซี้อีก 2 คน "หลิน อันปัง" (ต้วน ป๋อเหวิน) และ "อี้ จื่อเมิ่ง" (ตง ชุนฮุย) ต่างตื่นเต้น เมื่อมีโอกาสได้เห็นการปล่อยจรวดมิสไซล์ด้วยตาตัวเอง และทำให้เซี่ยจั๋วซึ่งมีทางเลือกมากมายตัดสินใจได้ในนาทีนั้นว่า เขาอยากเป็นทหารกองกำลังจรวด และตัดสินใจสมัครเข้าเกณฑ์ทหารในทันที และเพื่อนอีก 2 คนก็ตัดสินใจสมัครเข้าเป็นทหารกองกำลังจรวดกับเขาด้วย ในขณะที่รูมเมทและคู่แข่งกลายๆของเขา "โอวหยาง จวิ้น" (เฉิน ซิงซวี่) ซึ่งถูกตัดสิทธิ์รับปริญญา หลังถูกข้อหาทุจริตในการสอบ ก็สมัครเข้ามาเช่นเดียวกัน ทั้งสี่ได้เข้าสังกัดกองพล 270 ซึ่ง "อัน เหลย" (หยู ปัว) เป็นผู้บัญชาการ อัน เหลย ต้องการสร้างกองกำลังทหารจรวดแบบใหม่ "Warblade Company" โดยคัดเลือกทหารใหม่ระดับหัวกะทิ มาเข้ารับการฝึกสอนโดยทหารเก๋าประสบการณ์ "จ่าสิบเอกพิเศษ" ทั้ง 4 ของกองพล 270 "หลาง หย่งเฉิง" (เซียว ยาง) "เฉิน ฮ่าวเฟิง" (Jiang Tong) "หวัง เสี่ยนหมิน" (Fan Lei) "โหว จี้ตง" (Chunyu Shanshan) และควบคุมโดย ผบ.กองร้อย "หลู่ เจิง" (Wang Daqi)  การหลอมรวมกันของทหารมือเก๋ามากประสบการณ์ และทหารใหม่ไฟแรง ความรู้สูง ค่อยๆเกิดขึ้น เปลี่ยนให้ทหารใหม่ค่อยๆเติบโตขึ้นจนกลายเป็น ทหารจรวด "คนเป่าแตร" มือฉมังของกองทัพจรวดจีน
พระเจ้าปัชโชต
พระเจ้าปรัทโยต (Pajjota; Pradyota) เป็นปฐมกษัตริย์ราชวงศ์ปรัทโยต ผู้ครองกรุงอุชเชนี แคว้นอวันตี พระราชบิดาคือพูนิกะ หรือ พูลิกะ ขุนนางในอุชเชนี ซึ่งกล่าวกันว่าเป็นผู้สังหารกษัตริย์พระองค์เดิมและแต่งตั้งปรัทโยตให้เป็นกษัตริย์ พระองค์ทรงครองราชย์ยาวนาน 23 ปี พระเจ้าปรัทโยตถูกกล่าวถึงในมหาวรรคว่าเป็นสุดยอดนายทหาร
The Glory of Youth
โปรดักชั่น
ซีรีส์เรื่องนี้อำนวยการสร้างโดย กองกำลังจรวดแห่งกองทัพปลดแอกประชาชนจีน (People's Liberation Army Rocket Force)
พระเจ้าปัชโชต
พระเจ้าปัชโชตเป็นญาติของพระเจ้าเชษฐกะ ผ่านการสยุมพรข้ามแคว้น เมื่อพระองค์ประชวร พระเจ้าพิมพิสาร พระชามาดาของพระเจ้าเชษฐกะได้ส่งแพทย์ชีวกโกมารภัจจ์มารักษาพระอาการประชวร แต่ความสัมพันธ์ของเขากับรัชทายาทและพระเจ้าอชาตศัตรูไม่ดีนัก ตำนานเชนกล่าวถึงพระองค์ว่าพ่ายแพ้สงครามต่อพระเจ้าอุทัยภัทร เจ้าชายแห่งราชตฤห์ เมื่อครั้งที่พระองค์ยกทัพโจมตีแคว้นมคธ
กล่าวกันว่าเขาทำสงครามกับพระเจ้าพุศกราศริน (ปุคคุสะติ) แห่งตักสิลา กล่าวกันว่าพระองค์ได้ยกทัพตีเมือง พระเจ้าอุเทนกรุงโกสัมพี แคว้นวังสะ และสร้างความสัมพันธ์ในการแต่งงานกับเขาในภายหลัง และพระองค์ยังสร้างสัมพันธไมตรีด้านแต่งงานกับ สุรเสนะของมถุรา พระองค์มีพระอนุชาชื่อเจ้าชายกุมารเสนา พระองค์มีพระราชโอรสสองพระองค์คือ เจ้าชายโกปาลและพระเจ้าพาลกะ
The Glory of Youth
โปรดักชั่น
การถ่ายทำเริ่มต้นในวันที่ 7 ตุลาคม 2019 ที่เมืองชิงเต่า และถ่ายทำเสร็จสิ้นในวันที่ 20 มกราคม 2020 ที่ เจียงซาน, มณฑลเจ้อเจียง
การตัดต่อ
ในการตัดต่อละครเวอร์ชันที่ฉายทางโทรทัศน์ จำเป็นต้องผ่านการเซ็นเซอร์ โดยให้น้ำหนักไปที่เรื่องการทหารตั้งแต่เริ่มเรื่อง และมีการตัดต่อแก้ไขที่ฉุกละหุกก่อนการออกอากาศ ทำให้เนื้อเรื่องบางตอนถูกตัดออกไป จึงมีการนำเอาเวอร์ชันก่อนเซ็นเซอร์ออกฉายทาง Youku ในภายหลัง โดย Youku จำกัดให้รับชมทั้ง 2 เวอร์ชั่นได้เฉพาะในประเทศจีนเท่านั้น ในส่วนของนอกประเทศจีนสามารถรับชมฉบับ TV Version พร้อมคำบรรยายภาษาอังกฤษได้ทาง Youtube
คณะเทคนิคการแพทย์ มหาวิทยาลัยสงขลานครินทร์
คณะเทคนิคการแพทย์ มหาวิทยาลัยสงขลานครินทร์ (Faculty of Medical Technology, Prince of Songkla University) เป็นหน่วยงานระดับคณะวิชาสังกัดมหาวิทยาลัยสงขลานครินทร์ ก่อตั้งในปี 2550 และรับนักศึกษาครั้งแรกในปี 2551
ประวัติ
คณะเทคนิคการแพทย์ มหาวิทยาลัยสงขลานครินทร์ ก่อตั้งครั้งแรกในปี 2548 ในฐานะโครงการจัดตั้งคณะเทคนิคการแพทย์ ตามคำสังมหาวิทยาลัยสงขลานครินทร์ที่ 0619/2548 โดยบรรจุหลักสูตรฯ ไว้ในแผนพัฒนามหาวิทยาลัยสงขลานครินทร์ ฉบับที่ 9 และแต่งตั้งคณะกรรมการจัดทำหลักสูตรวิทยาศาสตรบัณฑิต สาขาเทคนิคการแพทย์ขึ้น ต่อมาในวันที่ 24 กรกฎาคม พ.ศ. 2549 โครงการจัดตั้งคณะเทคนิคการแพทย์ได้แต่งตั้งคณะกรรมการจัดทำหลักสูตรวิทยาศาสตร์บัณฑิต สาขาวิชาเทคนิคการแพทย์ขึ้นและเสนอต่อสภาวิชาการมหาวิทยาลัย และสภาวิชาการได้รับรองหลักสูตรในวันที่ 11 พฤษภาคม 2550 และยกฐานะเป็น “คณะเทคนิคการแพทย์ มหาวิทยาลัยสงขลานครินทร์” ใช้ชื่อภาษาอังกฤษว่า “Faculty of Medical Technology, Prince of Songkla University”
ต่อมาในวันที่ 19 มิถุนายน พ.ศ. 2550 จึงได้มีการแต่งตั้งคณะกรรมการบริหารหลักสูตรวิทยาศาสตรบัณฑิต สาขาวิชาเทคนิคการแพทย์ ตามคำสั่ง มอ.ที่ 1088/2550 และได้ส่งหลักสูตรให้ สกอ. ในวันที่ 25 กันยายน พ.ศ. 2550 เพื่อรับทราบความเห็นชอบ แจ้งสำนักงานกพ.เพื่อรับรองคุณวุฒิและส่งสภาเทคนิคการแพทย์ เมื่องานทุกอย่างเสร็จสิ้นจึงได้เปิดรับนักศึกษารุ่นแรกในปีการศึกษา พ.ศ. 2551 เป็นต้นมา
กลุ่มวิชา
กลุ่มวิชาเทียบเท่าภาควิชาในสังกัดคณะเทคนิคการแพทย์ มหาวิทยาลัยสงขลานครินทร์
เมิ่งซีสือ
เมิ่งซีสือ เป็นนามปากกาของนักเขียนนวนิยายชาวจีน  เธอเขียนทั้งนวนิยายที่มีตัวเอกชายหญิง รวมถึงตัวเอกชายชาย  มีชื่อเสียงโด่งดังในประเทศไทยจากผลงานนวนิยาย รัชศกเฉิงฮว่าปีที่สิบสี่ และพันสารท
ประวัติ
เมิ่งซีสือ เป็นนักเขียนผู้หญิง เกิดปลายยุค 80s เป็นนักเขียนที่มีผลงานระดับทองคำบนเวบ Jinjiang Literature City  ผลงานของเธอมีการค้นคว้าหลักฐานอ้างอิงประกอบและมีลักษณะการเขียนที่หลักแหลม มีการนำเสนอสัจธรรมโลก ที่ทำให้เอาชนะใจนักอ่านได้เป็นจำนวนมาก  ผลงานของเธอที่สร้างชื่อ ได้แก่ รัชศกเฉิงฮว่าปีที่สิบสี่ ฟ้าส่งข้ามาลุย เป็นต้น  ในบรรดาผลงานทั้งหมด เรื่อง 人生赢家进化论 ได้รับรางวัล 2014 China Network Literature Good Works Finalist Award
ผลงานของเมิ่งสีซือ ยังได้ถูกนำไปดัดแปลงเป็นเรดิโอดราม่า แอนิเมชั่น และที่นำไปสร้างเป็นละครโทรทัศน์แล้ว ได้แก่ รัชศกเฉิงฮว่าปีที่สิบสี่ ยอดนักสืบแห่งราชวงศ์หมิง กำกับโดยเฉินหลง ผลงานเรื่อง พันสารท มีการดัดแปลงเป็นแอนิเมชั่น 3D และมีการประกาศสร้างเป็นละครโทรทัศน์แล้วเช่นกันโดย Huanrui Century Pictures กำกับโดย Liu Haoliang ซึ่งปัจจุบันอยู่ในขั้นตอนการผลิต
เครื่องตกราง
thumb|right|เครื่องตกรางชนิดครอบราง เครื่องตกราง (derail, คำย่อ: ตร.) หมายถึงอุปกรณ์ซึ่งทำให้รถไฟที่ไม่ได้รับอนุญาตให้ผ่านทางที่ติดตั้งอยู่ตกราง เป็นการป้องกันมิให้รถไฟที่ไม่ได้รับอนุญาตเข้าไปหรือออกจากทางตอนที่กำหนดไว้ เป็นการทำให้รถไฟอื่นและเจ้าหน้าที่ผู้ปฏิบัติงานอื่นได้รับความปลอดภัย
เครื่องตกรางอาจติดตั้งในบริเวณดังต่อไปนี้
ลักษณะ
เครื่องตกรางมีด้วยกันสองชนิดดังนี้
ชนิดครอบราง
เครื่องตกรางชนิดครอบรางมีลักษณะเป็นครอบเหล็กควบคุมด้วยไฟฟ้า สายลวด ก้านเหล็ก หรือกลไกอื่นให้ปิดเปิดได้ ติดตั้งไว้ที่ราวข้างหนึ่งของรางรถไฟ หากต้องการให้รถไฟผ่านก็ให้ครอบเหล็กยกขึ้น เมื่อรถไฟที่ไม่ได้รับอนุญาตผ่าน จะถูกครอบรางยกบังใบล้อ (หรือครีบล้อ) ขึ้น ทำให้พลิกคว่ำตกจากรางไป นอกจากนี้ เครื่องตกรางชนิดครอบรางอาจเป็นชนิดทำงานด้วยมือ มีลักษณะเป็นแท่งครอบไว้ที่ราวข้างหนึ่งของรางรถไฟ และมีป้ายสัญญาณกำกับ
การตอบสนองที่เกี่ยวข้องกับความเครียดจากการก่อภูมิคุ้มกัน
การตอบสนองที่เกี่ยวข้องกับความเครียดจากการก่อภูมิคุ้มกัน (immunization stress-related response, ย่อ: ISRR) เป็นการอธิบายอาการและอาการแสดงต่าง ๆ ที่เกิดขึ้นในช่วงก่อน ระหว่างและหลังการก่อภูมิคุ้มกัน โดยไม่ได้เกิดจากวัคซีน จัดอยู่ในกลุ่มอาการภายหลังได้รับการสร้างเสริมภูมิคุ้มกันโรค (Adverse events following immunization, AFFI) อาการอาจพบในผู้ได้รับวัคซีนหลายคนในหลักนาที ชั่วโมงหรือวัน ซึ่งอาจพบในสถานที่เดียวกัน
สำหรับกลุ่มอาการที่มีอธิบายในคู่มือขององค์การอนามัยโลก ได้แก่ กลุ่มอาการเจ็บปวดเฉพาะที่แบบซับซ้อน (Complex regional pain syndrome, CRPS) ซึ่งอาจรวมถึงไวต่อความปวดมากขึ้น รับรู้อุณหภูมิไม่เท่ากัน บวมหรือเหงื่อออก ตลอดจนพิสัยการเคลื่อนไหวลดลง อ่อนแรง สั่น หรือความตึงของกล้ามเนื้อผิดปกติ ซึ่งเป็นการวินิจฉัยหลังตัดโรคอื่นออกแล้ว; กลุ่มอาการหัวใจเต้นเร็วท่ายืนตรง (Postural orthostatic tachycardia syndrome, POTS) โดยไม่มีความดันเลือดต่ำ และอาจมีอาการอย่างใจสั่น เวียนศีรษะ อ่อนเพลีย ชาปลายมือปลายเท้า ผิวหนังม่วง ตาพร่า และบางคนอาจหมดสติชั่วคราวได้; และปฏิกิริยาอาการทางประสาทแบบดิสโซซิเอชัน (Dissociative neurological symptom reactions, DNSR) ซึ่งอาจมีอาการอ่อนแรงหรืออัมพาต การเคลื่อนไหวผิดปกติ ท่าเดินผิดปกติ พูดลำบาก และชักแบบไม่ใช่โรคลมชัก โดยอาจเกิดได้หลายชั่วโมงหรือวันหลังได้รับวัคซีน โดยพบมากกว่าในหญิง ทั้งนี้ ตามแบบเป็นการวินิจฉัยหลังตัดโรคอื่นออกแล้ว
Spirostreptida
Spirostreptida เป็นอันดับของกิ้งกือที่มีรูปร่างเป็นทรงกระบอกยาว ในอันดับนี้มีอยู่ประมาณ 1000 สปีชีส์ที่ได้รับการอธิบาย ทำให้ Spirostreptida เป็นอันดับที่มีจำนวนสปีชีส์มากเป็นอันดับสองรองจาก Polydesmida
ลักษณะ
โดยทั่วไป Spirostreptida มีลำตัวทรงกระบอกขนาดใหญ่ยาว มีตั้งแต่ 30 ถึง 90 ปล้อง เกือบทุกชนิดมีตา ในอันดับนี้มีกิ้งกือที่ขนาดใหญ่ที่สุดเท่าที่ทราบกัน คือ กิ้งกือยักษ์แอฟริกันในสกุล Archispirostreptus ที่อาจมีความยาวมากกว่า 30 cm
การกระจายตัว
สปีชีส์ในอันดับ Spirostreptida ส่วนใหญ่อาศัยอยู่ในเขตร้อน พบได้ในทวีปแอฟริกา, ตอนใต้ของทวีปเอเชียจนถึงญี่ปุ่น, ออสเตรเลีย, และซีกโลกตะวันตกตั้งแต่สหรัฐอเมริกาจนถึงอาร์เจนตินา
การจัดจำแนก
อันดับนี้ประกอบไปด้วยสองอันดับย่อย คือ Cambalidea และ Spirostreptidea โดยอันดับย่อยหลังยังแบ่งออกเป็นสองวงศ์ใหญ่ อันดับย่อย Cambalidea อันดับย่อย Spirostreptidea
พระเจ้านาคทาสกะ
พระเจ้านาคทาสกะ เป็นกษัตริย์ราชวงศ์หารยังกะพระองค์สุดท้าย ที่ปกครองแคว้นมคธ ในช่วงปี 437 และ 413 ปีก่อนคริสตกาล พระองค์ทรงทำรัฐประหาร สังหารพระเจ้ามุณฑะ พระราชบิดาของพระองค์เพื่อขึ้นครองราชบัลลังก์ การสิ้นสุดของราชวงศ์หารยังกะเกิดจากอำมาตย์ศิศุนาคเห็นว่า ราชวงศ์หารยังกะเป็นราชวงศ์ปิตุฆาตโดยตลอด จึงทำรัฐประหารเพื่อมิให้เป็นเสนียดแก่อาณาจักรอีก เมื่อสิ้นพระเจ้านาคทาสกะ อำมาตย์ศิศุนาคได้ปราบดาภิเษกตนเองเป็นพระเจ้าแผ่นดินแห่งแคว้นมคธ เป็นปฐมกษัตริย์แห่งราชวงศ์ศิศุนาค
การทำรัฐประหารทั้ง 5 รัชกาล
นับตั้งแต่ พระเจ้าพิมพิสาร ถูกพระเจ้าอชาตศัตรู สังหารอย่างโหดเหี้ยมเพื่อชิงราชสมบัติ กษัตริย์แห่งแคว้นมคธก็ได้ทำการรัฐประหารเช่นนี้มาโดยตลอด ดังนี้
ราชวงศ์หรยังกะ
ราชวงศ์หรยังกะ (Haryanka dynasty) เป็นราชวงศ์ที่ 3 ที่ปกครองแผ่นดินอินเดีย มีศูนย์กลางอยู่ที่เมืองมคธ โดยราชวงศ์นี้ถูกสถาปนาต่อจากการล่มสลายของ ราชวงศ์ปรัทโยต และ ราชวงศ์พฤหทรถะ ราชวงศ์นี้มีศูนย์กลางอยู่ที่เมือง ราชคฤห์ ซึ่งมีอาณาเขตใกล้เคียงกับเมืองปัฏณา ใน อินเดียปัจจุบัน โดยมีพระเจ้าพิมพิสารเป็นผู้ก่อตั้งราชวงศ์นี้
ในบันทึกทางศาสนาพุทธ มหาวงศ์ กล่าวว่า พระเจ้าพิมพิสารขึ้นครองราชย์ต่อจากพระเจ้าภัททิยะ เมื่ออายุได้ 15 พระชันษา
เมื่อราชวงศ์นี้ล่มสลายลง ราชวงศ์ที่ครองแผ่นดินมคธต่อคือ ราชวงศ์ศิศุนาค
พระเจ้าพิมพิสาร
พระเจ้าพิมพิสารครองราชย์ตั้งแต่ปี 545-493 ก่อนคริสตกาล ขอบเขตของอาณาจักรของพระองค์ถูกกล่าวถึงใน มหาวงศ์ พระองค์มีที่ปรึกษาคนสำคัญคือ โสณโกฬิวิสะ, สุมานะ, อำมาตย์โกลิยะ, กุมภโกสกะ และ ชีวก
ทั้งตำราทางศาสนาเชนและตำราทางศาสนาพุทธอ้างว่ากษัตริย์เป็นสาวกของพวกศาสนานั้น โดย อุตตรธัมมยานาสูตร กล่าวว่าพระองค์เป็นสาวกของ มหาวีระ ในขณะที่  พระสุตตันตปิฎก  กล่าวว่าพระองค์และ พระเขมาเถรี พระมเหสีเป็นสาวกของ พระโคตมพุทธเจ้า ในตอนหลังได้กล่าวเพิ่มเติมว่าพระองค์ทรงมีรับสั่งแต่งตั้ง ชีวกโกมารภัจจ์ เพื่อช่วยเหลือ พระภิกษุสงฆ์  และพระองค์ยังได้อภิเษกกับ พระนางโกศลเทวี พระขนิษฐาของ พระเจ้าปเสนทิโกศล อีกด้วย
คณะสัตวแพทยศาสตร์ มหาวิทยาลัยสงขลานครินทร์
คณะสัตวแพทยศาสตร์ มหาวิทยาลัยสงขลานครินทร์ (Faculty of Veterinary Sciences, Prince of Songkla University) เป็นหน่วยงานมหาวิทยาลัยระดับคณะวิชาสังกัดมหาวิทยาลัยสงขลานครินทร์ ก่อตั้งในปี 2557 และรับนักศึกษาครั้งแรกในปีการศึกษาถัดมา